次韻趙表之水口道中
作者：李彌遜
朝代：宋

paragraphs: 我從楚江來，不見閩江大。
雲山路嶮巇，水石勢澎湃。
舟行屈曲間，溪面浮百怪。
篙師力推拏，如下吾儂拜。
丈人入吾閩，險阻嘗一带。
風霜經幾時，鬚髪乃爾奈。
營營復何求，赫赫祗自賣。
如何遣諸緣，直養以無害。
秋風着蒲柳，物態亦榮憇。
終當從公遊，萬法等成壞。
杖藜款禪房，還盡三生債。